stanford-oval/wikipedia huggingface dataset:
สมชัย อัศวชัยโสภณ
การทำงาน

สมชัย อัศวชัยโสภณ เข้าสู่งานการเมืองระดับชาติโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดฉะเชิงเทราครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย และได้รับเลือกตั้งเป็น ส.ส.สมัยแรก
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขาลงสมัครรับเลือกตั้งในนามพรรคพลังประชาชน คู่กับ อิทธิ ศิริลัทธยากร แต่ได้รับคะแนนมาเป็นลำดับที่ 3 ได้ 49,940 คะแนน น้อยกว่าพิเชษฐ์ ตันเจริญ จากพรรคเพื่อแผ่นดิน และนายอิทธิ จากพรรคเดียวกัน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ก็ลงสมัครรับเลือกตั้งในสังกัดพรรคเพื่อไทย และเอาชนะนายณัฐพล ตันเจริญ จากพรรคภูมิใจไทยไปได้ และเป็นประธานคณะกรรมาธิการกิจการเด็ก เยาวชน สตรี ผู้สูงอายุและผู้พิการในสภาผู้แทนราษฎรไทย ชุดที่ 24
ในปี 2562 นายสมชัย ลงสมัครรับเลือกตั้งในจังหวัดฉะเชิงเทรา เขตเลือกตั้งที่ 2 ในระหว่างการเลือกตั้งเกิดกรณีการโจมตีทางสังคมออนไลน์ จนกระทั่งเจ้าตัวต้องออกมาแถลงข่าวยืนยัน แต่ท้ายที่สุดผลการเลือกตั้งเขาแพ้ให้กับ ชัยวัฒน์ เป้าเปี่ยมทรัพย์ จากพรรคพลังประชารัฐ
นายสมชัย เป็นนักการเมืองที่มีความใกล้ชิดกับยิ่งลักษณ์ ชินวัตร โดยเมื่อปี 2556 นางสาวยิ่งลักษณ์ ชินวัตร เคยเดินทางไปร่วมงานเลี้ยงวันเกิดของนายสมชัยที่บ้านพักในอำเภอพนมสารคาม
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2525 –  เหรียญราชรุจิทอง รัชกาลที่ 9 (ร.จ.ท.9)
ขนมปังยากิโซบะ

| --- | --- |
ขนมปังยากิโซบะญี่ปุ่น
ชื่ออื่น: ยากิโซบะปัง
ประเภท: ขนมปัง
แหล่งกำเนิด: ญี่ปุ่น
ส่วนผสมหลัก: คปเปปัง, ยากิโซบะ
 ตำราอาหาร: ขนมปังยากิโซบะ   สื่อ: ขนมปังยากิโซบะ
ขนมปังยากิโซบะ หรือ ยากิโซบะปัง (ญี่ปุ่น: 焼きそばパン; โรมาจิ: Yakisoba-pan) เป็นอาหารญี่ปุ่นยอดนิยม ทำโดยการนำยากิโซบะลงในช่องของขนมปังขาวรูปยาวรีที่ผ่าตามแนวยาวคล้ายขนมปังฮอตดอกแบบอเมริกันที่รู้จักกันในชื่อ คปเปปัง (ญี่ปุ่น: コッペパン; โรมาจิ: koppe-pan) อาหารชนิดนี้โดยพื้นฐานแล้วคือแซนด์วิชที่มีไส้เป็นเส้นบะหมี่ข้าวสาลีผัด
การปรากฏของขนมปังยากิโซบะในอนิเมะหลายเรื่องแสดงให้เห็นว่าขนมปังยากิโซบะได้กลายเป็นส่วนสำคัญของวัฒนธรรม "อาหารจิตวิญญาณของญี่ปุ่น" นอกจากนี้ ฉากของคนวัยเยาว์ที่รับประทานขนมปังยากิโซบะในภาพยนตร์ญี่ปุ่น เช่น "ฮานาบาตะ มิไตนะ โคอิ โอะ ชิตะ " [ฉันตกหลุมรักเหมือนช่อดอกไม้] หรือ "ชิตสึเร็ง เมชิ" [ไร้รัก] ยิ่งเป็นเครื่องยืนยันถึงวัฒนธรรมที่แพร่หลายในญี่ปุ่นของขนมปังยากิโซบะ
ประวัติและความหลากหลาย

มีทฤษฎีมากมายเกี่ยวกับที่มาของขนมปังยากิโซบะ ส่วนใหญ่เห็นพ้องกันว่ามีจุดเริ่มต้นในกรุงโตเกียวช่วงคริสต์ทศวรรษ 1950 ในร้านชื่อโนซาวะ-ยะ (ญี่ปุ่น: 野澤屋; โรมาจิ: Nozawa-ya) ที่เดิมขายขนมปังคปเปปังและยากิโซบะแยกกัน แต่ต่อมาลูกค้าเสนอให้นำทั้งสองอย่างรวมเข้าด้วยกัน ปัจจุบันขนมปังยากิโซบะมีจำหน่ายอย่างแพร่หลายในร้านสะดวกซื้อและร้านขนมปัง ไม่เพียงแต่ในประเทศญี่ปุ่นเท่านั้น แต่ยังจำหน่ายในต่างประเทศบางแห่ง รวมถึงโรงอาหารในโรงเรียนด้วย
ขนมปังยากิโซบะมีหลายรูปแบบทั้งในแง่ของเครื่องปรุงรส ความหนาและความยาวของเส้นยากิโซบะ ขนมปังยากิโซบะบางรูปแบบมาพร้อมกับขิงแดงดองและมายองเนส รูปแบบอื่น ๆ ส่วนน้อยมีผักชีฝรั่งหรือผักกาดหอม ขนมปังยากิโซบะเป็นอาหารที่โดยทั่วไปราคาไม่แพง เนื่องจากส่วนผสมมักมีราคาถูก
ทนงศักดิ์ ศุภการ

| ทนงศักดิ์ ศุภการ |
| --- | --- |

สารนิเทศภูมิหลัง
ชื่อเกิด: ทนงศักดิ์ หาทรัพย์
เกิด: 9 กันยายน พ.ศ. 2504 (63 ปี) กรุงเทพมหานคร ประเทศไทย
คู่สมรส: ปานฤดี ศุภทรัพย์ (2528–2549) ชลธิชา ล้ำเลิศยุทธศิลป์ (2559–ปัจจุบัน)
บุตร: 3 คน
อาชีพ: นักแสดง ช่างภาพ
ปีที่แสดง: พ.ศ. 2525–ปัจจุบัน
ทนงศักดิ์ ศุภการ (เกิด 9 กันยายน พ.ศ. 2504) ชื่อเล่น นง ชื่อจริงว่า ทนงศักดิ์ ศุภทรัพย์ เป็นนักแสดงและช่างภาพชาวไทย
ประวัติ

ชีวิตครอบครัวสมรสครั้งแรกกับปานฤดี ศุภทรัพย์มีบุตรสามคน โดยภรรยาได้เสียชีวิตไปแล้วตั้งแต่ต้นปี พ.ศ. 2549 ด้วยโรคมะเร็ง จึงต้องรับภาระเลี้ยงลูกเพียงคนเดียวนับแต่นั้นเป็นต่อมา วันที่ 9 กรกฎาคม 2559 เขาได้สมรสอีกหนกับชลธิชา ล้ำเลิศยุทธศิลป์ หลังคบหากัน 4 ปี
การทำงาน

มีผลงานมากมาย ทั้งภาพยนตร์และละคร โดยที่เคยเป็นนักแสดงในบทนำมาก่อน  มีผลงานเช่น เธอกับฉัน ในปี พ.ศ. 2525 และ สมการวัย ในปี พ.ศ. 2532 ละครโทรทัศน์ทางช่อง 7 คู่กับ อรพรรณ พานทอง ในด้านภาพยนตร์ ได้แก่ กุนซืออ้วน ในปี พ.ศ. 2525  และ แก็งค์ไอติม ในปี พ.ศ. 2526 คู่กับอรพรรณ พานทอง และจุ๋มจิ๋ม เข็มเล็กทั้ง 2 เรื่อง ส่วนผลงานในฐานะนักแสดงประกอบ เช่น ลอดลายมังกร ในปี พ.ศ. 2535 ทางช่อง 7 และในปี พ.ศ. 2549 ทางช่อง 5, ดิน น้ำ ลม ไฟ ทางช่อง 3, ทะเลสาปสีเลือด ทางช่อง ITV ในปี พ.ศ. 2550,   เพลงรักข้ามภพ ทางช่อง 7 ในปี พ.ศ. 2552, ตะวันยอแสง ทางช่อง 7 ในปี พ.ศ. 2553 และ รักไม่มีวันตาย ทางช่อง 3 ในปี พ.ศ. 2554 เป็นต้น
นอกจากการเป็นนักแสดงแล้ว ทนงศักดิ์ยังเป็นนักถ่ายภาพมืออาชีพ ทั้งภาพนิ่งและภาพเคลื่อนไหว มีงานประจำที่นิตยสารพลอยแกมเพชร และเคยถวายงานถ่ายภาพรับใช้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มาแล้วด้วย
ผลงานการแสดง > ละครเวที

พิษสวาท เดอะมิวสิคัล (2566)
ผลงานการแสดง > ผลงานการแสดงภาพยนตร์

กุนซืออ้วน (2525)
แก็งค์ไอติม (2526)
ยอดอนงค์ (2526)
รักผ่อนส่ง (2528)
สวัสดีความรัก (2528)
ผลงานการแสดง > ละครซีรีส์

2535 ปากกาทอง ตอน บทเรียนสร้างชีวิต (ช่อง 7)
2540 ร้อยรสบทละคร ตอน เสน่หาพยาบาท (ช่อง 3)
2562 ซีรีส์ลูกผู้ชาย : เพชร (ช่อง 3) รับบท เสี่ยทรงชัย
2562 เดอะซีรีส์ รัก ลวง หลอน ตอน เรือนลี้ลับ (ช่อง 8)
2563 SLEEPLESS SOCIETY ลวงละเมอรัก (ช่องวัน 31) รับบท จอม ศักดิ์เดโช
2563 โลกทั้งใบให้นายคนเดียว เดอะซีรีส์ Romantic Blue The Series (ช่อง 8) รับบท ทิว
2564 นิทานพันดาว (จีเอ็มเอ็ม 25) รับบท ศักดิ์ดา
2564 Let's Fight Ghost คู่ไฟท์ไฝว้ผี (True Asian Series HD) รับบท พ่ออ๊อฟ
ผลงานการแสดง > ซิตคอม

2556–2559 น้องใหม่ร้ายบริสุทธิ์ รับบท คีรี (พ่อภูผา) [รับเชิญ]
แหล่งข้อมูลอื่น

ชีวประวัติ ทนงศักดิ์ ศุภการ ที่ ฐานข้อมูลภาพยนตร์ไทย
จักรพรรดินีโคจุง

| จักรพรรดินีโคจุง |
| --- | --- |
จักรพรรดินีญี่ปุ่น พระพันปีหลวง
จักรพรรดินีนางาโกะทรงฉลองพระองค์ราชสำนักเต็มยศพร้อมเครื่องราชอิสริยาภรณ์รัตนมงกุฎ ชั้นที่ 1 และเครื่องราชอิสริยาภรณ์มงคลรัตน์ ชั้นที่ 1 ราวค.ศ. 1928
จักรพรรดินีญี่ปุ่น
ดำรงพระยศ: 25 ธันวาคม ค.ศ. 1926 – 7 มกราคม ค.ศ. 1989   (62 ปี 13 วัน)
พระพันปีหลวง
ดำรงพระยศ: 7 มกราคม ค.ศ. 1989 – 16 มิถุนายน ค.ศ. 2000 (10 ปี 13 วัน)

พระราชสมภพ: 6 มีนาคม ค.ศ. 1903 จังหวัดโตเกียว จักรวรรดิญี่ปุ่น
สวรรคต: 16 มิถุนายน ค.ศ. 2000 (97 พรรษา) โตเกียว ประเทศญี่ปุ่น
ฝังพระศพ: 25 กรกฎาคม ค.ศ. 2000 สุสานหลวงมูซาชิ ฮาจิโอจิ
พระราชสวามี: จักรพรรดิโชวะ (ค.ศ. 1924–1989)
พระราชบุตร: ชิเงโกะ ฮิงาชิกูนิ เจ้าหญิงซาจิโกะ ฮิซะโนะมิยะ คาซูโกะ ทากัตสึกาซะ อัตสึโกะ อิเกดะ สมเด็จพระจักรพรรดิอากิฮิโตะ เจ้าชายมาซาฮิโตะ ฮิตาจิโนะมิยะ ทากาโกะ ชิมาซุ
ราชวงศ์: ญี่ปุ่น
พระราชบิดา: เจ้าชายคูนิโยชิ คูนิโนะมิยะ
พระราชมารดา: ชิกาโกะ ชิมาซุ
สมเด็จพระจักรพรรดินีนางาโกะ หรือพระนามเมื่อเสด็จสวรรคตคือจักรพรรดินีโคจุง (ญี่ปุ่น: 香淳皇后; โรมาจิ: kōjun kōgō; 6 มีนาคม ค.ศ. 1903 – 16 มิถุนายน ค.ศ. 2000) พระนามเดิม เจ้าหญิงนางาโกะแห่งคูนิ (ญี่ปุ่น: 良子女王; โรมาจิ: Nagako Joō) เป็นพระจักรพรรดินีอัครมเหสีในจักรพรรดิโชวะ และเป็นพระราชมารดาในสมเด็จพระจักรพรรดิอากิฮิโตะ  ถือเป็นจักรพรรดินีแห่งญี่ปุ่นที่ดำรงตำแหน่งยาวนานที่สุดในประวัติศาสตร์ญี่ปุ่น รวม 63 ปีเต็ม
พระองค์เป็นจักรพรรดินีพระองค์แรกของญี่ปุ่นที่ไม่ได้มาจากตระกูลฟูจิวาระ โดยทั้งจักรพรรดินีโชเก็งและจักรพรรดินีเทเมล้วนมาจากตระกูลฟูจิวาระทั้งสิ้น เมื่อจักรพรรดินีนางาโกะเสด็จสวรรคต พระนางจึงได้รับการสถาปนาเป็น จักรพรรดินีโคจุง ซึ่งมีความหมายว่า ความบริสุทธิ์หอมหวาน
เชื้อสายและพระอิสริยยศ

พระนางเป็นสมาชิกพระราชวงศ์ญี่ปุ่นซึ่งสืบเชื้อสายจากเจ้าคูนิ โนะ มิยะ และตั้งแต่ประสูติจนกระทั่งจักรพรรดิโชวะขึ้นสืบราชสมบัติ พระอิสริยยศและสถานะของพระองค์คือ เจ้าหญิงนางาโกะ และตามกฎราชวงศ์ญี่ปุ่นจะทูลพระนางว่า "ไฮเนส" (เดนกะ)
ในวันที่ 26 มกราคม ค.ศ. 1924 (ปีไทโชที่ 13) พระนางอภิเษกสมรสกับเจ้าชายผู้สำเร็จราชการฮิโรฮิโตะ ซึ่งต่อมาคือจักรพรรดิโชวะ ทั้งสองพระองค์มีพระราชโอรส 2 พระองค์และพระราชธิดา 5 พระองค์ ในวันที่ 25 ธันวาคม ค.ศ. 1926 จักรพรรดิไทโชเสด็จสวรรคต จักรพรรดิโชวะได้สืบราชบัลลังก์ พระนางจึงได้รับการสถาปนาเป็นจักรพรรดินี
ในวันที่ 7 มกราคม ค.ศ. 1989 (ปีโชวะที่ 64) จักรพรรดิโชวะเสด็จสวรรคต มกุฎราชกุมารอากิฮิโตะ พระราชโอรสองค์ใหญ่ ได้สืบราชบัลลังก์เป็น จักรพรรดิอากิฮิโตะ จักรพรรดิญี่ปุ่นพระองค์ที่ 125 และพระชายาของพระองค์ได้รับการสถาปนาเป็น จักรพรรดินีมิจิโกะ จักรพรรดินีนางาโกะจึงได้รับการสถาปนาเป็น สมเด็จพระพันปีหลวง ในวันที่ 6 มีนาคม ค.ศ. 1996 (ปีเฮเซที่ 8) พระนางทรงมีพระชนมายุ 93 พรรษา ทรงมีพระชนมพรรษายืนยาวกว่าจักรพรรดินีฟุจิวะระ โนะ ฮิโระโกะ พระมเหสีในจักรพรรดิโกะ-เรเซ ผู้ทรงเป็นสมเด็จพระอัยยิกาเจ้าซึ่งมีพระชนมายุ 92 พรรษาตามการนับอายุแบบดั้งเดิมของญี่ปุ่น จักรพรรดินีนางาโกะ พระพันปีหลวงจึงกลายเป็นสมาชิกราชวงศ์ที่ทรงพระชนมายุยาวนานที่สุด ถ้าไม่นับยุคสมัยเทพเจ้า
พระนางเสด็จสวรรคตในวันที่ 19 มิถุนายน ค.ศ. 2000 (ปีเฮเซที่ 12) และทรงได้รับการสถาปนาพระอิสริยยศหลังสวรรคตว่า "จักรพรรดินีโคจุง"
ด้วยจักรพรรดิโชวะ พระราชสวามีของพระนาง เป็นจักรพรรดิผู้ทรงครองราชย์ยาวนานที่สุดในประวัติศาสตร์ พระนางก็ทรงเป็นจักรพรรดินีญี่ปุ่นที่เคียงข้างราชบัลลังก์มาอย่างยาวนานที่สุดเช่นกัน (62 ปี 14 วัน) และทรงเป็นจักรพรรดินีที่ทรงมีพระชนมายุมากที่สุด (สวรรคตขณะ 97 พรรษา) หากไม่นับสมัยเทพเจ้า พระนางทรงเป็นจักรพรรดินีและมกุฎราชกุมารีพระองค์สุดท้ายที่สืบเชื้อสายมาจากเชื้อพระวงศ์
เมื่อจักรพรรดิองค์ปัจจุบัน พระองค์ที่ 126 ขึ้นสืบราชบัลลังก์ในปีค.ศ. 2019 (ปีเรวะที่ 1) จักรพรรดิโชวะและจักรพรรดินีโคจุงทรงกลายเป็นบรรพบุรุษร่วมกันใกล้สุดของเจ้าชายที่มีสิทธิสืบราชบัลลังก์ญี่ปุ่น 3 พระองค์ ได้แก่ เจ้าชายฟูมิฮิโตะ อากิชิโนะโนะมิยะ, เจ้าชายฮิซาฮิโตะแห่งอากิชิโนะและเจ้าชายมาซาฮิโตะ ฮิตาจิโนะมิยะ
พระราชประวัติ > ขณะทรงพระเยาว์

เจ้าหญิงนางาโกะ ประสูติ ณ กรุงโตเกียวเมื่อวันที่ 6 มีนาคม ปีเมจิที่ 36 (ค.ศ.1903) เวลา 06.25 น. เป็นพระธิดาคนที่ 3 จาก 6 พระองค์ ในเจ้าชายคูนิโยชิ คูนิโนะมิยะ กับ ท่านหญิงชิกาโกะ ชิมาซุ ท่านหญิงชิกาโกะเป็นธิดาในชิมาซุ ทาดาโยชิ (รุ่นที่ 2) พระองค์มีพระเชษฐา 2 พระองค์ พระขนิษฐา 2 พระองค์ และพระอนุชา 1 พระองค์ โดยในช่วงที่พระนางประสูติ เป็นช่วงที่วัฒนธรรมจากตะวันตกไหลบ่าเข้ามาในญี่ปุ่น เจ้าคูนิ พระบิดา ยังทรงเลี้ยงดูเจ้าหญิงนางาโกะตามจารีตดั้งเดิมมาโดยตลอด โดยพระบิดาของเจ้าหญิงนางาโกะ สืบเชื้อสายมาจากราชสกุลฟุชิมิ ซึ่งไม่ได้มาจากตระกูลฟูจิวาระ (มีตระกูลย่อย ได้แก่ ตระกูลโคโนะเอะ, อิชิโจ, นิโจ, คะซะสึคะซะ และคุโจ) ส่วนพระมารดาสืบเชื้อสายมาจากไดเมียว ทำให้เจ้าหญิงนางาโกะ เป็นพระจักรพรรดินีพระองค์แรก ที่ไม่ได้มาจากตระกูลฟูจิวาระ
เมื่อเจ้าหญิงนางาโกะประสูติ ตระกูลคูนิได้แสวงหาแม่นมจากกระทรวงพระราชสำนัก และผู้ว่าราชการของแต่ละจังหวัดได้แนะนำสตรีทั้งหมด 6 คน ในที่สุดก็ได้เลือก มง เซกิเนะ (ขณะนั้นเธออายุได้ 20 ปี) ซึ่งเพิ่งสูญเสียบุตรในครรภ์ไป เธอจึงได้รับการคัดเลือกจากตระกูลเก่าแก่ของจังหวัดไซตามะ มงได้ระลึกความทรงจำว่า เจ้าหญิงนางาโกะทรงโปรดการเสวยมากและมีพระพลานามัยแข็งแรงมาตั้งแต่ยังทรงพระเยาว์ ซึ่งนั่นทำให้เจ้าหหญิงชิกาโกะ พระชนนีของเจ้าหญิงประหลาดใจมาก ตระกูลคูนิใช้ชีวิตเรียบง่าย และฉลองพระองค์ของเจ้าหญิงนางาโกะก็มาจากฝีมือการตัดเย็บของมง ซึ่งเธอก็ได้เย็บเสื้อผ้าตัวอื่นๆ ขึ้นมาใหม่ด้วย เจ้าหญิงนางาโกะทรงมีจิตใจดีแต่ก็แข็งแกร่ง เนื่องจากทรงเป็นพระเชษฐภคินีของพระขนิษฐาทั้งสองพระองค์ พระนางจึงดูแลพระขนิษฐาเป็นอย่างดี มีบันทึกว่า บางครั้งพระขนิษฐาสองพระองค์ (เจ้าหญิงโนบูโกะและเจ้าหญิงโทโมโกะ) มักจะเลียนแบบการกระทำของพระเชษฐภคินีเสมอ
พระราชประวัติ > พระราชโอรส-ธิดา

สมเด็จพระจักรพรรดินีนางาโกะ ได้ทรงให้การประสูติกาลเจ้าหญิงหลายพระองค์ตลอดเวลากว่าสิบปี ในการครองคู่กับสมเด็จพระจักรพรรดิโชวะ ทำให้เกิดเสียงซุบซิบนินทาเกี่ยวกับการสืบทอดราชบัลลังก์ จนในปี พ.ศ. 2476 สมเด็จพระจักรพรรดินีนางาโกะได้ให้พระประสูติกาลพระโอรสพระองค์แรกคือมกุฎราชกุมารอากิฮิโตะ
เจ้าหญิงชิเงโกะ เทรุโนะมิยะ (ญี่ปุ่น: 照宮成子) ประสูติเมื่อวันที่ 6 ธันวาคม พ.ศ. 2468 เสกสมรสกับเจ้าชายโมะริฮิโระแห่งฮิงาชิกูนิ ต่อมาพระสวามีของเจ้าหญิงชิเงโกะได้ถูกสหรัฐอเมริกาถอดพระยศเป็นสามัญชน  มีโอรส-ธิดา 5 คน และสิ้นพระชนม์เมื่อวันที่ 23 กรกฎาคม พ.ศ. 2504
เจ้าหญิงซาจิโกะ ฮิซะโนะมิยะ (ญี่ปุ่น: 久宮祐子) ประสูติ 10 กันยายน พ.ศ. 2470 พระราชธิดาองค์ที่สอง โดยต่อมาอีก 4 เดือนหลังจากพระประสูติกาล พระธิดาองค์น้อยนี้ก็มีพระอาการพระโลหิตเป็นพิษ โดยต่อมา 2 เดือน เจ้าหญิงซาชิโกะจึงสิ้นพระชนม์อย่างสงบ เมื่อวันที่ 8 มีนาคม พ.ศ. 2471
เจ้าหญิงคาซูโกะ ทากะโนะมิยะ (ญี่ปุ่น: 孝宮和子)  ประสูติเมื่อวันที่ 30 กันยายน พ.ศ. 2472 เสกสมรสกับโทชิมิจิ ทากัตสึกาซะ จึงลาออกจากฐานันดรศักดิ์ และสิ้นพระชนม์เมื่อวันที่ 28 พฤษภาคม พ.ศ. 2532
เจ้าหญิงอัตสึโกะ โยริโนะมิยะ (ญี่ปุ่น: 順宮厚子) ประสูติเมื่อวันที่ 7 มีนาคม พ.ศ. 2474 เสกสมรสกับทากามาซะ อิเกดะ จึงลาออกจากฐานันดรศักดิ์
เจ้าชายอากิฮิโตะ สึงุโนะมิยะ  (ญี่ปุ่น: 継宮明仁) พระราชสมภพเมื่อวันที่ 23 ธันวาคม พ.ศ. 2476 ต่อมาพระองค์ได้เป็นสมเด็จพระจักรพรรดิแห่งญี่ปุ่น อภิเษกสมรสกับมิจิโกะ โชดะ มีพระราชโอรส-ธิดา 3 พระองค์
เจ้าชายมาซาฮิโตะ โยชิโนะมิยะ (ญี่ปุ่น: 義宮正仁; โรมาจิ: โยะชิโนะมิยะ มาซาฮิโตะ) ประสูติเมื่อวันที่ 28 ธันวาคม พ.ศ. 2478 ปัจจุบันมีราชทินนามว่า ฮิตาจิโนะมิยะ (ญี่ปุ่น: 常陸宮) เสกสมรสกับฮานาโกะ สึงารุ แต่ไม่มีโอรส-ธิดาด้วยกัน
เจ้าหญิงทากาโกะ ซูงะโนะมิยะ (ญี่ปุ่น: 清宮貴子) ประสูติเมื่อวันที่ 2 มีนาคม พ.ศ. 2482 เสกสมรสกับฮิซานางะ ชิมาซุ จึงลาออกจากฐานันดรศักดิ์ มีโอรส 1 คน
พระราชประวัติ > สมเด็จพระจักรพรรดินี

สมเด็จพระจักรพรรดินีเป็นพระจักรพรรดินีแห่งประเทศญี่ปุ่นพระองค์แรกที่เสด็จเยือนต่างประเทศ โดยได้เสด็จเยือนทวีปยุโรปเมื่อปี พ.ศ. 2514 เสด็จเยือนสหรัฐเมื่อปี พ.ศ. 2518
หลังจากสมเด็จพระจักรพรรดิโชวะเสด็จสวรรคตเมื่อวันที่ 7 มกราคม พ.ศ. 2532 พระองค์ทรงดำรงพระอิสริยยศเป็น สมเด็จพระพันปีหลวง ในงานพระราชพิธีพระบรมศพของพระราชสวามี สมเด็จพระจักรพรรดินีก็มิได้เสด็จไป เนื่องด้วยพระสุขภาพที่ไม่เอื้ออำนวย และหลังจากการปรากฏพระองค์ครั้งสุดของสมเด็จพระจักรพรรดินีเมื่อปี พ.ศ. 2531 พระองค์ก็มิได้เสด็จปรากฏพระองค์ที่ไหนอีกเลย ขณะที่พระองค์ก็ดำรงพระยศพระพันปีหลวงได้ยาวนานที่สุดในประวัติศาสตร์ ทำลายสถิติของสมเด็จพระจักรรดินีคันชิซึ่งเสด็จสวรรคตเมื่อ 873 ปีที่แล้ว
พระราชประวัติ > สวรรคต

สมเด็จพระจักรพรรดินีนางาโกะ พระพันปีหลวง เสด็จสวรรคตเมื่อวันที่ 16 มิถุนายน พ.ศ. 2543 สิริพระชนมายุได้  97 พรรษา หลังจากพระราชพิธีพระบรมศพ สมเด็จพระจักรพรรดิอากิฮิโตะได้ทรงอัญเชิญพระศพไปที่สวนฮะจิโอจิ  กรุงโตเกียวเคียงข้างพระราชสวามีของพระองค์
หลังจากการสวรรคตของสมเด็จพระพันปีหลวง สมเด็จพระจักรพรรดิอากิฮิโตะได้สถาปนาพระนามสมเด็จพระจักรพรรดินีนางาโกะ พระพันปีหลวง ขึ้นเป็น สมเด็จพระจักรพรรดินีโคจุง โดยพระศพถูกเก็บไว้ที่สุสานหลวงมุซะชิโนะ โนะ ฮิงะชิ โนะ มิซะซะงิ ใกล้สุสานหลวงมุซาชิโนะของพระราชสวามี
พระอิสริยยศ

พ.ศ. 2446 - 2469 เจ้าหญิงนางาโกะ คูนิ (นางาโกะ โจ)
พ.ศ. 2467 - 2469 เจ้าหญิงนางาโกะ มกุฎราชกุมารีแห่งญี่ปุ่น (โคไตชิ ชินโนฮิ)
พ.ศ. 2469 - 2532 สมเด็จพระจักรพรรดินีนางาโกะ (โคโง)
พ.ศ. 2532 - 2543 สมเด็จพระจักรพรรดินีนางาโกะ พระพันปีหลวง (โคไตโง)
(พระนามหลังการสวรรคต) สมเด็จพระจักรพรรดินีโคจุง
เครื่องราชอิสริยาภรณ์

พ.ศ. ไม่ปรากฏ –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน)
พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พระราชบุตร

| พระนาม | ประสูติ | สิ้นพระชนม์ | เสกสมรส | เสกสมรส | พระราชนัดดา |
| --- | --- | --- | --- | --- | --- |
| ชิเงโกะ ฮิงาชิกูนิ | 6 ธันวาคม พ.ศ. 2468 | 23 กรกฎาคม พ.ศ. 2504 | 10 ตุลาคม พ.ศ. 2486 | โมริฮิโระ ฮิงาชิกูนิ | โนบูฮิโกะ ฮิงาชิกูนิ ฟูมิโกะ โอมูระ โมโตฮิโระ มิบุ นาโอฮิโกะ ฮิงาชิกูนิ ยูโกะ ฮิงาชิกูนิ |
| เจ้าหญิงซาจิโกะ ฮิซะโนะมิยะ | 10 กันยายน พ.ศ. 2470 | 8 มีนาคม พ.ศ. 2471 |  |  |  |
| คาซูโกะ ทากัตสึกาซะ | 30 กันยายน พ.ศ. 2472 | 28 พฤษภาคม พ.ศ. 2532 | 21 พฤษภาคม พ.ศ. 2493 | โทชิมิจิ ทากัตสึกาซะ |  |
| อัตสึโกะ อิเกดะ | 7 มีนาคม พ.ศ. 2474 |  | 10 ตุลาคม พ.ศ. 2496 | ทากามาซะ อิเกดะ |  |
| สมเด็จพระจักรพรรดิอากิฮิโตะ | 23 ธันวาคม พ.ศ. 2476 |  | 10 เมษายน พ.ศ. 2502 | มิจิโกะ โชดะ | สมเด็จพระจักรพรรดินารูฮิโตะ เจ้าชายฟูมิฮิโตะ อากิชิโนะโนะมิยะ ซายาโกะ คูโรดะ |
| เจ้าชายมาซาฮิโตะ ฮิตาจิโนมิยะ | 28 ธันวาคม พ.ศ. 2478 |  | 30 กันยายน พ.ศ. 2507 | ฮานาโกะ สึงารุ |  |
| ทากาโกะ ชิมาซุ | 2 มีนาคม พ.ศ. 2482 |  | 3 มีนาคม พ.ศ. 2503 | ฮิซานางะ ชิมาซุ | โยชิฮิซะ ชิมาซุ |
แหล่งข้อมูลอื่น

คุไนโจ สำนักพระราชวังญี่ปุ่น (อังกฤษ)
BBC News: Japan mourns Empress Nagako
BBC News: In pictures: Japan's imperial funeral
Chicago Tribune: photo of Empress Nagako at White House during State Visit in 1975
| ก่อนหน้า |  | จักรพรรดินีโคจุง |  | ถัดไป |
| --- | --- | --- | --- | --- |
| ซะดะโกะ คุโจ |  | จักรพรรดินีแห่งญี่ปุ่น  (พ.ศ. 2469–2532) |  | มิชิโกะ โชดะ |
| ซะดะโกะ คุโจ |  | พระพันปีหลวงแห่งญี่ปุ่น   (พ.ศ. 2532–2543)  |  |  |
| ด ค กเจ้าหญิงญี่ปุ่นโดยการเสกสมรส |
| --- | --- | --- |
นับตั้งแต่รัชกาลของจักรพรรดิเมจิเป็นต้นไป
| รุ่นที่ 1 |  ซาดาโกะ คูโจ  |  |
| รุ่นที่ 2 |  เจ้าหญิงนางาโกะแห่งคูนิ†  เซ็ตสึโกะ มัตสึไดระ  คิกูโกะ โทกูงาวะ  ยูริโกะ ทากางิ  |  |
| รุ่นที่ 3 |  มิจิโกะ โชดะ  ฮานาโกะ สึงารุ  โนบูโกะ อาโซ  ฮิซาโกะ ทตโตริ  |  |
| รุ่นที่ 4 |  มาซาโกะ โอวาดะ  คิโกะ คาวาชิมะ  |  |
† เป็นเจ้าหญิงญี่ปุ่นมาแต่แรกประสูติ
ชั้นเรียนในโรงเรียนสตรีกากุชูอิน เจ้าหญิงนางาโกะทรงอยู่แถวหน้าฝั่งขวา (ภาพถ่ายในปี 1916)
เจ้าหญิงนางาโกะแห่งคูนิ ในค.ศ. 1918 พระชนมายุ 15 พรรษา
สมเด็จพระจักรพรรดินีนางาโกะ และเจ้าชายอากิฮิโตะ พระราชโอรสพระองค์แรกของพระองค์
สมเด็จพระจักรพรรดิฮิโระฮิโตะ และสมเด็จพระจักรพรรดินีนางาโกะ ขณะเสด็จประพาสสหรัฐอเมริกาหลังสงครามโลกครั้งที่สอง
Amphiesmenoptera

| Amphiesmenoptera |
| --- | --- |

Celastrina argiolus (Lepidoptera)

Chaetopteryx villosa (Trichoptera)

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropod
ชั้น:: แมลง Insecta
ไม่ได้จัดลำดับ:: Amphiesmenoptera  Kiriakoff [nl; sv], 1948
สปีชีส์:: Amphiesmenoptera
ชื่อทวินาม
Amphiesmenoptera Kiriakoff [nl; sv], 1948

กลุ่มย่อย
 †Eocoronidae   †Necrotauliidae   Lepidoptera   †Tarachoptera   Trichoptera  
Amphiesmenoptera เป็นซูเปอร์ออร์เดอร์ของแมลง ก่อตั้งขึ้นโดย เอส. จี. คีเรียคอฟฟ์ แต่บ่อยครั้งได้รับชื่อเสียงจากการปรับปรุงการจัดลำดับอนุกรมวิธานของแมลงโดย วิลลิ เฮนนิก ซึ่งกำหนดซูเปอร์ออร์เดอร์นี้สำหรับอันดับพี่น้องสองกลุ่ม ได้แก่ Lepidoptera (ผีเสื้อและมอด) และ Trichoptera (แมลงช้อนน้ำ) ในปี ค.ศ. 2017 ได้มีการเพิ่มอันดับฟอสซิลใหม่เข้าในกลุ่มนี้ คือ Tarachoptera
อันดับ Trichoptera และ Lepidoptera มีลักษณะพิเศษหลายประการ (ซีนนะโพมอร์ฟี) ที่แสดงถึงวิวัฒนาการร่วมกัน ได้แก่
ตัวเมียเป็นเฮเทอโรกาเมติกแทนที่จะเป็นตัวผู้ (กล่าวคือโครโมโซมเพศของพวกมันแตกต่างกัน)
เส้นขนหนาแน่นปรากฏบนปีกแมลง (ดัดแปลงเป็นเกล็ดใน Lepidoptera)
รูปแบบเส้นปีกเฉพาะบนปีกคู่หน้า (เส้นปีกคู่ขนานแบบวงสองวง)
ตัวอ่อนมีโครงสร้างปากและต่อมสำหรับสร้างและจัดการกับไหม
ดังนั้น อันดับทั้งสองนี้จึงเป็นกลุ่มพี่น้อง โดยมีทาราโคพเทอราอยู่ในตำแหน่งฐานของทั้งสองกลุ่ม แอมฟีเอสมีโนพเทอราอาจมีต้นกำเนิดในยุคจูแรสสิก เลพิดอปเทอราแตกต่างจากทริโคพเทอราในหลายลักษณะ รวมถึงเส้นปีก รูปแบบของเกล็ดบนปีก การสูญเสียเซอร์คัส การสูญเสียโอเซลลัส และการเปลี่ยนแปลงในขา
แอมฟีเอสมีโนพเทอราเชื่อว่าเป็นกลุ่มพี่น้องของ Antliophora ซึ่งเป็นซูเปอร์ออร์เดอร์ที่ประกอบด้วย Diptera (แมลงวัน), Siphonaptera (หมัด), และ Mecoptera (แมลงแมงป่อง) ทั้งแอมฟีเอสมีโนพเทอราและแอนทลิโอฟอราประกอบกันเป็นกลุ่ม Mecopterida
ภาคิน คุณาอนุวิทย์

ภาคิน คุณาอนุวิทย์ (ชื่อเล่น มาร์ค (เกิด 2 มิถุนายน พ.ศ. 2541) เป็นอดีตนักแบดมินตันเยาวชนทีมชาติ และนักแสดงชาวไทย สังกัด จีเอ็มเอ็มทีวี
ประวัติ

มาร์ค ภาคิน จบการศึกษาระดับมัธยมศึกษาตอนปลายจากโรงเรียนวัดสุทธิวราราม ระดับปริญญาตรีจากมหาวิทยาลัยกรุงเทพธนบุรี  และระดับปริญญาโทจากมหาวิทยาลัยกรุงเทพธนบุรี
ความสำเร็จ > แบดมินตันเยาวชนชิงแชมป์โลก

ชายคู่
| ปี | สถานที่ | คู่เล่น | คู่แข่ง | คะแนน | ผลลัพธ์ |
| --- | --- | --- | --- | --- | --- |
| 2016 | บิลบาโออารีน่า, บิลบาโอ, ประเทศสเปน |  ณัฐพัฒน์ ตฤณขจี |  หาน เฉิงไค    โจว ห้าวตง | 15–21, 12–21 |  ทองแดง |
ผลงานการแสดง > ละครโทรทัศน์

|  ปี | ชื่อเรื่อง |  บทบาท |  คู่กับ |
| --- | --- | --- | --- |
| 2564 | แปลรักฉันด้วยใจเธอ Part 2 | เมฆ |  |
| 2564 | แค่เพื่อนครับเพื่อน Bad Buddy Series | ช้าง |  |
| 2565 | แฟนผมเป็นประธานนักเรียน My School President | ทิวสน | อรัญญ์ อัศวสืบสกุล |
| 2565 | The Warp Effect รูปลับรหัสวาร์ป | เจได | จีระ เจริญธมะสุข |
| 2566 | Midnight Series : Moonlight Chicken พระจันทร์มันไก่ | ซาเล้ง | เบญญาภา จีนประสม |
| 2566 | Our Skyy 2 แฟนผมเป็นประธานนักเรียน | ทิวสน (ในร่างของ "ปอ") | อรัญญ์ อัศวสืบสกุล |
| 2566 | Only Friends เพื่อนต้องห้าม | นิค | ตรัย นิ่มทวัฒน์ |
| 2566 | Last Twilight ภาพนายไม่เคยลืม | ไนท์ | ทิพนารี วีรวัฒโนดม |
| 2567 | High School frenemy มิตรภาพคราบศัตรู | ชัดเจน |  |
| 2568 | แฟนที่ทันตแพทย์ส่วนใหญ่แนะนำ | หมอเจย์ | ฐิภากร ฐิตะฐาน |
พิธีกร

| ปี | รายการ | ออกอากาศ |
| --- | --- | --- |
| 2566-ปัจจุบัน | GMMTV Live House | จีเอ็มเอ็มทีวี |
| 2568 | ล้น Feed | ช่องวัน 31 |
เพลง

ยาวิเศษ (Magic Potion) ร้องคู่กับ ฐิภากร ฐิตะฐาน เพลงประกอบซีรีส์ แฟนที่ทันตแพทย์ส่วนใหญ่แนะนำ
แหล่งข้อมูลอื่น

ภาคิน คุณาอนุวิทย์ ที่ BWF.tournamentsoftware.com (ในภาษาอังกฤษ)
ภาคิน คุณาอนุวิทย์ ที่อินสตาแกรม
อาร์ซิโนเอที่ 3

อาร์ซิโนเอที่ 3 ฟิโลพาเตอร์ (กรีกโบราณ: Ἀρσινόη ἡ Φιλοπάτωρ, Arsinóē hē Philopátо̄r, ซึ่งหมายความว่า "อาร์ซิโนเอผู้เป็นที่รักของบิดา", ประสูติเมื่อ 246 หรือ 245 ปีก่อนคริสตกาล - 204 ปีก่อนคริสตกาล) เป็นสมเด็จพระราชินีแห่งอียิปต์โบราณในช่วง 220 - 204 ปีก่อนคริสตกาล พระองค์เป็นพระราชธิดาของฟาโรห์ทอเลมีที่ 3 กับพระนางเบเรนิซที่ 2 พระองค์เป็นดำรงตำแหน่งพระราชินีแห่งราชวงศ์ทอเลมีโดยทรงอภิเษกสมรสกับพระอนุชาของพระองค์ คือ ทอเลมีที่ 4 พระองค์และพระสวามีของพระองค์ทรงเป็นที่รักและนับถือโดยชาวอียิปต์
พระชนม์ชีพ

ระหว่างปลายเดือนตุลาคมและต้นเดือนพฤศจิกายนใน 220 ปีก่อนคริสตกาล พระองค์ทรงได้อภิเษกสมรสกับทอเลมีที่ 4 ซึ่งเป็นพระน้องชายของพระองค์ พระองค์เข้ามามีส่วนร่วมในการปกครองของประเทศอย่างน้อยก็ในแง่ของการยอมรับจากรัฐมนตรีว่าการกระทรวงที่ทรงพลังอย่างซอซิบิอุส
ใน 217 ปีก่อนคริสตกาล พระองค์เดินทัพกับทอเลมีที่ 4 และกองทัพ 55,000 นายในยุทธการที่ราเฟียในปาเลสไตน์ต่อพระเจ้าแอนทิโอคัสมหาราชผู้มีทัพ 68,000 นาย พระองค์ทรงเป็นหนึ่งในการสงบศึกในสงครามราเฟียที่ปาเลสไตน์ระหว่างทอเลมีที่ 4 กับพระเจ้าแอนติโอคัสมหาราช
ในฤดูร้อนเมื่อ 204 ปีก่อนคริสต์ศักราช ทอเลมีที่ 4 พระองค์ทรงถูกลอบปลงพระชนม์ในพระราชวัง ก่อนที่พระองค์จะได้ทราบเรื่องการสิ้นพระชนม์ของพระสวามีของพระองค์ ซึ่งจะช่วยป้องกันพระองค์จะขึ้นมามีอำนาจ
พระราชโอรสและธิดา

ทอเลมีที่ 5 เอปิฟาเนส
สิ่งสืบทอด

เอราโตสเทแนสเขียนเอกสารชื่อ Arsinoe ซึ่งมีเนื้อหาเป็นบันทึกความทรงจำของพระราชินีที่ปัจจุบันสูญหาย เอกสารนี้ได้รับการอ้างอิงจากนักวิชาการสมัยโบราณหลายคน
ภาพเหมือนของพระองค์นั้นก็หายากเช่นกัน แต่ปรากฏในรูปแบบรูปปั้นครึ่งตัวที่ทำด้วยหินอ่อน และในสัมฤทธิ์
ไทยลีก

สำหรับความหมายอื่น ดูที่ ไทยลีก (แก้ความกำกวม)
| --- | --- |

ก่อตั้ง: พ.ศ. 2539 (29 ปีก่อน)
ประเทศ:  ไทย
สมาพันธ์: เอเอฟซี
จำนวนทีม: 16 (ตั้งแต่ 2562)
ระดับในพีระมิด: 1
ตกชั้นสู่: ไทยลีก 2
ถ้วยระดับประเทศ: ไทยเอฟเอคัพ ไทยแลนด์แชมเปียนส์คัพ
ถ้วยระดับลีก: ไทยลีกคัพ
ถ้วยระดับนานาชาติ: เอเอฟซีแชมเปียนส์ลีก
ทีมชนะเลิศปัจจุบัน: บุรีรัมย์ ยูไนเต็ด (สมัยที่ 10)  (2566–67)
ชนะเลิศมากที่สุด: บุรีรัมย์ ยูไนเต็ด (10 สมัย)
หุ้นส่วนโทรทัศน์: ทรูวิชั่นส์
เว็บไซต์: Thai League (T1)
ปัจจุบัน: ฤดูกาล 2567–68
ไทยลีก (อังกฤษ: Thai League; ชื่อย่อ T1) เป็นระบบการแข่งขันฟุตบอลลีกในระดับสูงสุดของประเทศไทย ก่อตั้งในปี พ.ศ. 2539 ภายใต้การบริหารของบริษัท ไทยลีก จำกัด มีสโมสรฟุตบอลที่เข้าร่วมการแข่งขันทั้งหมด 16 สโมสร โดยแต่ละสโมสรจะแข่งขันแบบพบกันหมด สองนัดเหย้าเยือนรวม 30 นัดต่อสโมสรต่อฤดูกาล รวมทั้งหมด 240 นัดต่อฤดูกาล
ตั้งแต่จัดตั้งลีกขึ้นมามีทั้งหมด 41 สโมสรที่ได้เข้าร่วมการแข่งขัน และมี 12 สโมสรที่ได้แชมป์ไทยลีก คือ บุรีรัมย์ ยูไนเต็ด (10) (นับรวมสมัยลงแข่งขันในนามสโมสรการไฟฟ้าส่วนภูมิภาค), เมืองทอง ยูไนเต็ด (4), โปลิศ เทโร, ทหารอากาศ และ ธนาคารกรุงไทย (2), ธนาคารกรุงเทพ, มหาวิทยาลัยกรุงเทพ, สินธนา, ชลบุรี เอฟซี, พนักงานยาสูบ, เชียงราย ยูไนเต็ด และ บีจี ปทุม ยูไนเต็ด (1)
ประวัติ

เมื่อปี พ.ศ. 2539 สมาคมฟุตบอลแห่งประเทศไทย ในพระบรมราชูปถัมภ์ ได้มีความคิดในการที่จะปรับปรุงระบบการแข่งขันฟุตบอลในประเทศ จากวัตถุประสงค์เพื่อความเป็นเลิศ มาเป็นรูปแบบอาชีพ โดยเริ่มก่อตั้งฟุตบอลลีกสูงสุดขึ้น โดยเดิมที การแข่งขันฟุตบอลระดับสโมสรระดับสูงสุดของประเทศคือ ฟุตบอลชิงถ้วยพระราชทานประเภท ก. (ถ้วยใหญ่) ซึ่งจัดการแข่งขันตั้งแต่ปี พ.ศ. 2459 จนถึงปี พ.ศ. 2538 (ในฐานะการแข่งขันฟุตบอลระดับสโมสรระดับสูงสุดของประเทศ) 
โดยมีสโมสรฟุตบอลเข้าร่วมแข่งขันใน ฤดูกาลแรก ทั้งหมด 18 สโมสร ก่อนที่จะมีการปรับโครงสร้างเป็น 10 สโมสร จนถึง ฤดูกาล 2547/48
ประวัติ > การรวบรวมลีก

ในปี พ.ศ. 2549 มีการเปลี่ยนแปลงที่สำคัญคือ เริ่มมีการให้ สิทธิสโมสรที่จบตำแหน่งชนะเลิศและรองชนะเลิศใน โปรวินเชียลลีก เข้าร่วมการแข่งขันได้ ซึ่งทำให้มีการเพิ่มจำนวนสโมสรที่เข้าร่วมการแข่งขันเป็น 12 สโมสร ตั้งแต่ ฤดูกาล 2549 จนกระทั่งในปีถัดมา (พ.ศ. 2550) จึงมีการควบรวม โปรวินเชียลลีก โดยได้มีการจัดทำ บันทึกช่วยจำ การจัดการแข่งขันฟุตบอลอาชีพของประเทศไทย ระหว่าง การกีฬาแห่งประเทศไทย กับสมาคมฟุตบอลแห่งประเทศไทยฯ ซึ่งเป็นเอกสารข้อตกลงในการรวมลีกทั้งสองเข้าเป็นลีกเดียว โดยให้สิทธิสโมสรที่จบตำแหน่งชนะเลิศและรองชนะเลิศในการแข่งขัน โปรลีก ฤดูกาล 2549 เข้าแข่งขันใน ไทยแลนด์พรีเมียร์ลีก ด้วย ซึ่งทำให้มีการเพิ่มจำนวนสโมสรที่เข้าแข่งขันเป็น 16 สโมสร พร้อมทั้งเพิ่มเงื่อนไขให้สโมสรซึ่งอยู่ใน 3 อันดับสุดท้ายเมื่อจบฤดูกาล ต้องตกชั้นไปสู่ ไทยลีกดิวิชั่น 1 โดยให้สิทธิสโมสรชนะเลิศ รองชนะเลิศ และ อันดับที่ 3 ของ ไทยลีกดิวิชั่น 1 เลื่อนชั้นมาแข่งขันเป็นการทดแทน โดยสโมสรแรกที่มาจาก โปรวินเชียลลีก แล้วสามารถชนะเลิศการแข่งขันได้คือ ชลบุรี เอฟซี ใน ฤดูกาล 2550